بو گون میصرده عبدالفتاح السیسی رهبرلیگینه آوروپا اؤلکه‌لرین‌دن دستک کیمی شرح ائدیلن آوروپا بیرلیگی –عرب بیرلیگی ذیروه سی‌نین قاپا‌لی ایجلاسی باشلادی.
میصر رسمی اینفورماسیون آژانسی MENA-نین یایدیغی خبره گؤره، ذیروه نین ایکینجی گونونده عرب اؤلکه‌لری و آوروپا بیرلیگی آراسینداکی سیاسی، ایقتیصادی و تهلوکه‌سیزلیک امکداش‌لیغی ایله یاناشی اورتاق بولگه سل پروبلئم‌لر موذاکیره ائدیلیب.
قاپا‌لی ایجلاسدا سوریه، یمن و لیبی-ده کی ایچ ساواش، فیلیسطین پروبلئمی، اقلیم دییشیک‌لیک‌لری و نیظام‌سیز کوچ  کیمی موختلیف موضوع لار مایاسا قویولا‌جاق.
ذیروه یه آوروپا بیرلیگی اؤلکه‌لری‌نین ایشتیراکی میصرده دموکراتیک سئچکی‌لرله وظیفه‌یه گلمیش ایلک پرزیدنت محمد مرسی‌نین 2013-جو ایلده حربی چئوریلیش ایله دئوریلمه‌سیندن سونرا حاکمیته گلن سیسی یه و بئله‌لیکله، چئوریلیشه باتی نین دستکی اولا‌راق قبول ائدیلیر.
قئید ائدک کی، باتی نین سون گون‌لرده حیاتا کئچیریلن اعدام‌لارا قارشی چوخ دا یوکسک سسله رئاکسیا گؤسترمه‌مه‌سی دقت چکیر.
باش ساوجی هیشام برکاتا تشکیل ائدیلن بومبا‌لی هوجوما گؤره اتهام ائدیلن و اعدام جزاسینا محکوم ائدیلن 9 گنج باره‌سیندکی حکم فوریه نین 20-ده حیاتا کئچیریلیب.
بونونلا، میصرده اعدام ائدیلن گنج‌لرین سایی ایکی هفته ایچینده 15-ا یوکسلیب.
اعدام‌لارا سس چیخارمایان آوروپا بیرلیگی‌نین بعضی لیدرلری و صلاحیت‌لی شخص‌لری‌نین شرم الشیخ-ده کی ذیروه  ایشتیراک‌لاری اینسان حقوق‌لاری مودافیچی‌لری طرفیندن سرت شکیلده تنقید اولونور.
21 اکتیو عضوو اولان عرب بیرلیگی اؤلکه‌لرین‌دن 11-ی ذیروه ده کرال، امیر و پرزیدنت سویه‌سینده ایشتیراک ائدیرلر.
دؤرد اؤلکه ذیروه یه باش ناظیری و خاریجی ایشلر ناظیرلرینی گؤندریب.
ایکی اؤلکه ایسه ذیروه یه داها آشاغی رسمی سویه‌ده تمثیل اولونورلار.
قطرین عرب بیرلیگی دایمی نماینده‌سی سویه‌سینده تمثیل ائدیلدیگی ذیروه یه بیرلشمیش عرب امیرلیک‌لری‌نین فجیرا بؤلگه‌سی والیسینی گؤندرمه‌سی ده دقت چکن مقام اولدو.
"استقرارا یاتیریم " آدی آلتیندا تشکیل ائدیلن ایلک آوروپا بیرلیگی-عرب بیرلیگی ذیروه سی بو گون باشا چاتا‌جاق.
